Arch Linux
Arch Linux on Linux-jakelupaketti x86-64-prosessorilla varustetuille tietokoneille. Arch Linux on suunnattu edistyneille käyttäjille. Sen on tarkoitus olla yksinkertainen ja nopea. Käyttöjärjestelmää asentaessaan täytyy itse asentaa tarvitsemansa ohjelmapaketit. Ohjelmien asentamiseen käytetään komentorivipohjaista Pacman-paketinhallintajärjestelmää. Arch Linuxista on saatavilla myös epäviralliset versiot i686- (Arch Linux 32) ja ARM-prosessoreille (Arch Linux ARM).
Anarchy Online
Anarchy Online(lyhennettynä AO) on ensimmäinen sci-fi-aiheinen massiivinen monen pelaajan verkkoroolipeli (MMORPG). Pelin kehittäjä ja ylläpitäjä on norjalainen pelialan yritys Funcom. Pelin tapahtumat sijoittuvat noin 27 -tuhannen vuoden päähän tulevaisuuteen ainutlaatuiselle "Rubi-ka"-planeetalle, jonka hallinnasta eri ryhmittymät taistelevat.